C 342/224
BG
Официален вестник на Европейския съюз
6.9.2022 г.
Четвъртък, 17 февруари 2022 r.
77. отбелязва, че освен до криза в сектора на хотелиерството, ресторантьорството и кетъринга пандемията от COVID-19 доведе до определени ограничения между и в рамките на държавите членки, което оказа опустошително въздействие върху производството на храни; 78. счита, че устойчивото развитие, справедливият преход, социалното приобщаване и създаването на качествени работни места трябва да проправят пътя към възстановяване; 79. приветства предложението на Комисията да представи инструмент в подкрепа на единния пазар в извънредни ситуации; призовава Комисията да разработи този инструмент като правно обвързващ структурен инструмент за гарантиране на свободното движение на хора, стоки и услуги в случай на бъдещи кризи; 80. призовава Комисията и държавите членки активно да използват извлечените поуки и да разработят план за реагиране при извънредни ситуации, чиято цел следва да бъде да се осигури съвместна реакция и да се гарантира във възможно най-голяма степен свободното движение на услуги, стоки и хора, особено трансгранични работници; припомня необходимостта от своевременно уведомяване от страна на държавите членки за националните мерки, които ограничават свободното движение на стоки и услуги; 81. приветства предложението на Комисията за регламент относно сериозните трансгранични заплахи за здравето и за отмяна на Решение № 1082/2013/ЕС (COM(2020)0727), и по-специално нейното предложение за създаване на механизъм за контрол на ограниченията върху износа на медицинско оборудване на вътрешния пазар; 82. подчертава неотложната необходимост от разширяване на достъпа до цифрови услуги и технологии, които при извънредни ситуации са от съществено значение за безпрепятственото функциониране на единния пазар и за достъпа на гражданите и предприятията до обществени услуги чрез решения, основаващи се на електронното управление; отчита цифровото изключване и липсата на достъп до интернет като едни от най-значимите нетарифни бариери пред цифровата трансформация на единния пазар на ЕС; o o 83.
o
възлага на своя председател да предаде настоящата резолюция съответно на Съвета и на Комисията.